กี ลาร็อช

กี ลาร็อช (, ; 16 กรกฎาคม ค.ศ. 1921 – 17 กุมภาพันธ์ ค.ศ. 1989) เป็นนักออกแบบแฟชั่นชาวฝรั่งเศส และเป็นผู้ก่อตั้งบริษัทชื่อเดียวกันคือ กี ลาร็อช (Guy Laroche)

ลาร็อชเกิดในเมืองลารอแชล และเริ่มต้นเส้นทางอาชีพจากการทำหมวก นับตั้งแต่ ค.ศ.  1949 ลาร็อชได้ทำงานให้กับฌ็อง เดแซ็ส และในที่สุดก็ได้เป็นผู้ช่วยของเขา ต่อมาใน ค.ศ. 1955 ลาร็อชได้เดินทางไปสหรัฐเพื่อค้นคว้าวิธีการผลิตเสื้อผ้าสำเร็จรูปวิธีใหม่ ๆ ใน ค.ศ. 1956 หรือ 1957 เขาได้ก่อตั้งสตูดิโอไฮแฟชั่นที่เลขที่ 37 ถนนแฟรงกลิน โรสเวลต์ ในปารีส ในคอลเลกชันแรกของเขาซึ่งได้รับเสียงตอบรับในทางบวกนั้น เขาได้นำเสนอสีที่สดใสขึ้นมาใหม่อีกครั้ง เช่น ชมพู, ส้ม, คอรัล, โทปาซ, เทอร์ควอยส์ ใน ค.ศ. 1961 เขาได้ย้ายออกไปยังพื้นที่ใหญ่กว่า เป็นทาวน์เฮาส์เลขที่ 29 ถนนมงแตญ ปารีส และเปิดบูทีกพร้อมนำเสนอคอลเลกชันเสื้อผ้าสำเร็จรูปคอลเลกชันแรกของเขา

ใน ค.ศ. 1966 ลาร็อชได้นำเสนอ ฟีดฌี น้ำหอมสำหรับสตรีชิ้นแรกของเขา, ได้ออกแบบเสื้อผ้าสำเร็จรูปสำหรับบุรุษ และเปิดร้านกีลาร็อชเมอซีเยอร์ (Guy Laroche Monsieur) นอกจากนี้เขายังผลิตน้ำหอมอื่น ๆ อีก เช่น Drakkar Noir (ค.ศ. 1982) และ Drakkar Dynamik (ค.ศ. 1999)

 อ้างอิง 

 Anne Rapin (March 1996). "Interview with Fashion Designer Michel Klein", Label France magazine, No. 23, Ministry of Foreign Affairs, France
 IMDB biography page

หมวดหมู่:บุคคลที่เกิดในปี พ.ศ. 2464
หมวดหมู่:บุคคลที่เสียชีวิตในปี พ.ศ. 2532
หมวดหมู่:บริษัทของฝรั่งเศส
หมวดหมู่:ตราสินค้าไฮแฟชั่น
หมวดหมู่:ตราสินค้าหรูหรา
หมวดหมู่:นักออกแบบเสื้อผ้าชาวฝรั่งเศส